open-index/open-wikipedia-markdown huggingface dataset:
Numusic

**Numusic (West Coast Festival of Numusic)** var en årlig musikkfestival i Stavanger mellom 2000 og 2014. Festivalen var en av Europas største klubbaserte festivaler , dedikert til elektronisk musikk og undergrunnskunst. Sammen med Insomniafestivalen i Tromsø, var det den viktigste festivalen for elektronisk musikk i Norge. Festivalen ble grunnlagt i 2000 og ble ledet av Martyn Reed og Espen Yung Svendsen.

Festivalen omfattet konserter, showcases fra plateselskaper, workshops, debatter, kunstinstallasjoner og DJ-sett. Parallelt med musikkfestivalen gikk gatekunst-festivalen Nuart Festival. 

Festivalen har hatt besøk av norske artister som Mari Boine, Ralph Myerz, Elektrofant, Röyksopp, Bugge Wesseltoft, Nils Petter Molvær, Annie og Datarock, samt store internasjonale navn.

I 2008 åpnet festivalen med en konsert av Arve Henriksen i Stavanger domkirke. Etter 15-årsjubiléet i 2014 kunngjorde festivalledelsen at det ikke ville bli noen festival i 2015.

## Referanser


## Eksterne lenker
* 
* Aftenbladet – Numusic hylles av Guardian
Parykk

**Parykk** er kunstig hodehår i form av løshår festet til en hette som helt eller delvis dekker hodet. Parykker har blitt brukt for å skjule skallethet og som pynt med skiftende utseende.

Bruk av parykk har vært kjent i praktisk talt hele den historiske tid, men var særlig på moten i Det gamle Egypt og blant menn og kvinner i Europa mellom 1650 og 1800-tallet. Tidligere har parykk også vært brukt i sammenheng med ulike religiøse ritualer. I dag bruker britiske advokater og dommere parykk når de opptrer i retten. De opprinnelige parykkene ble laget av menneskehår, men i dag får man kjøpt parykker som er satt sammen av både hestehår, ull, fjær, bøffelhår, ekte menneskehår og syntetisk framstilt hår. Parykker blir også hyppig brukt i film, teater og modellidustrien. Da slipper skuespillerne å skifte frisyre hele tiden. Det er mer effektivt å skifte parykk enn det ekte håret.

## Etymologi
Ordet *parykk* har kommet til norsk via dansk fra det tyske *Perücke* og franske *perruque* eller *peruche*, igjen hentet fra gammel italiensk *parrucca* eller *perrucca* som betyr «falskt hodehår». Det franske *perruque* har også gitt opphav til det engelske *peruke*, vanlig betegnelse på historiske allonge- og pudderparykker fra 1600- og 1700-tallet, og *periwig*, siden slutten av 1600-tallet ofte forkortet til *wig*.

## Se også
* Allongeparykk, lang, krøllete barokkparykk med midtskill
* Pudderparykk, pung- og piskeparykk på 1700-tallet
* Parykkmaker
* Parykkblokk
* Parykkskatt
* Tupé
* Tour eller tur, kransformet løshår for å gi det naturlige håret mer fylde
* Extensions, hårforlengning
* Frisyre

## Eksterne lenker
* 
* Perukhistoria (på svensk)
* Søkbar digitalkopi av Evelyn Jensens og Bengt Hjords ''Parykker'' (Frisørbransjens forl., 1998)
*
Gabrielle Drake

**Gabrielle Drake** (født 1944) er en britisk skuespiller.

Drake ble født i Lahore i Britisk India (nå Pakistan) og bodde i flere land i Det fjerne østen (inkludert Burma der broren hennes, musikeren Nick Drake, ble født). Etter skolegang i England tilbragte hun noe tid i Paris som au pair.

Selv om Drake er en klassisk skolert skuespiller som har spilt mye av Shakespeare er hun kanskje mest kjent for rollen som løytnant Gay Ellis i science fiction-TV-serien *[[UFO (TV-serie)|UFO]]*. I serien jobbet Ellis på månebasen, som var jordens første forsvarsverk mot invaderende romfartøy. Kostymet Drake og medskuespillerne hennes brukte inkluderte gråe «catsuits» og lilla parykker (grunnen til dette ble aldri forklart i serien). Hun var med i omtrent halvparten av de 26 episodene som ble produsert. Hun forlot serien midtveis for å prøve lykken andre steder. Blant de mer kjente filmene hun har medvirket i, er *[[There's a Girl in My Soup]]* mot Peter Sellers, *[[Au Pair Girls]]* og en fjernsynsfilmatisering av *[[Hvem er Ernest]]*.

Hun har også vært med i flere britiske TV-serier, blant andre *[[Coronation Street]]*, *[[The Brothers (TV-serie 1972)|The Brothers]]*, *[[The Avengers (TV-serie)|The Avengers]]*, *[[The Kelly Monteith Show]]*, *Crossroads* og *[[Inspektør Lynley]]*. Etter fjernsynskarrieren har Drake spilt mer teater og har opptrådt på fjernsyn av og til.

## Referanser


## Eksterne lenker
*
Quarter horse

**Quarter horse**, eller **quarterhesten**, er en amerikansk hesterase som utmerker seg i sprint over korte distanser. Dets navn kommer fra dens evne til å løpe fra andre hesteraser i løp over en kvart engelsk mil eller mindre; en del enkeltindivider har blitt målt i en hastighet på 88,5 km/t. Quarterhesten er den mest populære hesterasen i USA i dag og dens forening, American Quarter Horse Association, er den største artsfortegnelse i verden med bortimot 3 millioner quarterhester registrert.

Den amerikanske quarterhesten er velkjent både som veddeløpshest og som show- og rodeohest, foruten også som en arbeidshest i gårdsbruk. Den kompakte kroppen er velegnet for intrikate og raske manøvrer som kreves av en dyktig arbeidshest, særlig de som benyttes sammen med krøtter. Quarterhesten stammer fra de andalusiske hestene som allerede på 1500-tallet kom til Amerika, og engelske fullblodshester, som ble importert til Virginia i 1611.

## Referanser


## Litteratur
* Close, Pat (1994): *Legends 2: Outstanding Quarter Horse Stallions and Mares*. Colorado Springs: Western Horseman. ISBN 0-911647-30-9.
* Denhardt, Robert Moorman (1997): *Foundation Sires of the American Quarter Horse*. University of Oklahoma Press. ISBN 0-8061-2947-6.
* Denhardt, Robert M. (1979): *The Quarter Running Horse: America's Oldest Breed*. Norman, OK: University of Oklahoma Press. ISBN 0-8061-1500-9.
* Mackay-Smith, Alexander (1983): *The Colonial Quarter Race Horse*. Richmond, VA: Whittet & Shepperson.

## Eksterne lenker
* 
* American Quarter Horse Association
* Information about Quarter Horses in Europe
Sudden Impact

***Sudden Impact*** er en amerikansk actionthriller fra 1983 regissert av Clint Eastwood (også hovedrollen). *Sudden Impact* er den fjerde og nest siste av *Dirty Harry*-filmen. Handlingen starter i San Fransisco, men forflytter seg raskt til en liten kystby hvor inspektør Callahan er på permisjon. Her blir han involvert i jakten på en morder som er drevet av et sterkt hevnmotiv. Sentrale biroller spilles av Sondra Locke og Pat Hingle.

## Handling
Harry Callahan klarer å provisere en mafiasjef tilstrekkelig til at han dør av hjerteattakk. Etter press ber politisjefen ham om å ta permisjon. Han tilbringer den spontane ferieavviklingen sin med å følge sporene til en seriemorder sørover til den lille kystbyen San Paulo. Her blir han kjent med en kvinnelig kunstner som viser seg å være besatt etter hevn. Bakgrunnen er at hun og søsteren ble forrådt og utsatt for en gruppevoldtekt for ti år siden. Callahan skjønner etterhvert at hun er innblandet i de bestialske drapene som har skjedd området.

## Om filmen

### Popularitet og økonomi
Filmen innbrakte 67 millioner dollar på kino i USA og ble den fjerde mest innbringende av Dirty Harry-filmene (inflasjonsjustert).

Produksjonsbudsjettet var på 22 millioner.

### Anmelderne
Den fikk blandet mottakelse av anmelderne, noe som gjenspeiles i at har fått 57 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

### Annet
Filmen ble i 1984 forbudt for visning på kino i Norge av Statens filmkontroll. En klippet versjon ble lansert på video i 1988 med 18 års aldersgrense.

## I rollene
*Clint Eastwood –  Harry Callahan 
*Sondra Locke –  Jennifer Spencer 
*Pat Hingle –  Chief Jannings 
*Bradford Dillman –  Captain Briggs 
*Paul Drake –  Mick 
*Audrie J. Neenan –  Ray Parkins 
*Jack Thibeau –  Kruger 
*Michael Currie –  Lt. Donnelly 
*Albert Popwell –  Horace King 
*Mark Keyloun –  Officer Bennett 
*Kevyn Major Howard –  Hawkins 
*Bette Ford –  Leah 
*Nancy Parsons –  Mrs. Kruger 
*Joe Bellan –  Burly Detective 
*Wendell Wellman –  Tyrone

## Referanser


## Eksterne lenker
*
Iphiclides

* *[[Iphiclides podalirius|I. podalirius]]*
* *[[Iphiclides podalirinus|I. podalirinus]]*
* *[[Iphiclides feisthamelii|I. feisthamelii]]*

***Iphiclides*** er en slekt av sommerfugler i gruppen svalestjerter.

## Utseende

Store, kraftige sommerfugler. Forvingene er trekantede med hvit til kremgul grunnfarge, vanligvis med tre lange og to korte, svarte tverrstriper og mørk ytterkant. Bakvingen har bredt mørk ytter- og innerkant, og en mørk tverrstripe i midten. Langs den bølgete ytterkanten er det fire halvmåneformede, blå flekker, ved den tredje av disse en lang, tynn stjert med gul spiss, på innseriden en rød, blå og svart øyeflekk. *[[Iphiclides podalirius]]* har kremhvit grunnfarge, ''I. feisthamelii'' mer rent hvit.

## Levevis
De grønne larvene lever på ulike slags frukttrær, særlig i kirsebærslekten (*[[Prunus]]* spp.), men også eple, pære, hagtorn og rogn. De voksne sommerfuglene er gode flygere og kan vandre en del, slik at de av og til dukker opputenfor sitt normale utbredelsesområde, for eksempel i Storbritannia.

## Navnet
Det latinske navnet *Iphiclides*, kommer av greske og betyr *halvbror til Hercules*.

## Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt ***Iphiclides*** Hübner, 1819
****** *[[Iphiclides podalirius]]* (Linnaeus, 1758) – sørlige Europa, vestlige Asia
****** *[[Iphiclides podalirinus]]* (Oberthür, 1890) – Nylig beskrevet som en egen art, tidligere en underart av *I. podalirius*. Finnes i Tibet.
****** *[[Iphiclides feisthamelii]]* (Duponchel, 1832) – Nordvest-Afrika, Den iberiske halvøy og Sør-Frankrike, noe usikkert om denne bør regnes som en egen art eller til *I. podalirius*.

## Kilder
* Eliasson, C.U., Ryrholm, N., Holmer, M. Jilg, K. & Gärdenfors, U. 2005. Nationalnyckeln till Sveriges flora och fauna. *Fjärilar: Dagfjärilar. Hesperiidae – Nymphalidae.* ArtDatabanken, SLU, Uppsala. ISBN 91-88506-51-7
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* Papilionidae Moths and Butterflies of Europe and North Africa - flott bildesamling.
Kim Andersen

**Kim Andersen** er navnet til flere personer:

* Kim Andersen (syklist) – dansk syklist (f. 1958)
* Kim Andersen (politiker) – dansk politiker (f. 1957)
* Kim Andersen (jockey) – dansk jockey (f. 1958)
P.I. Langlo

**Peter Iverson Langlo** (født 6. januar 1892 på Stranda, død 15. april 1940 på Stranda) var en norsk møbelprodusent kjent under navnet  **P. I. Langlo**, regnet som grunnlegger av norsk møbelindustri. Foreldrene var gårdbruker og trankoker Iver Bastian Langlo og Helene Julianna Drege.

Langlo vokste opp på Stranda på Sunnmøre, der han i en alder av 15 år startet produksjon av møbler, etter et kort kurs i kurvmøbelfletting som ble holdt av Stranda ungdomslag. De første ansatte var nabogutter som han selv lærte opp. Materialet var hovedsakelig pil og produksjonen var de første årene rent håndverk hjemme i kjelleren. Materialene (blant annet pil og spanskrør) til kurvmøblene måtte importeres fra Tyskland og Nederland. Langlo var selvlært i forretningsførsel og han lærte seg på egen hånd moderne bokføring og regnskap. Dette gav grunnlaget for at han kunne kjøpe inn maskiner og industrialisere møbelproduksjonen etter modell av Henry Ford i USA. Allerede i 1920 hadde han innført mer spesialisert arbeidsdeling i stedet for at hver arbeider skulle ha ansvaret for alle arbeidsoperasjoner på enkelt eksemplar. Langlo innførte også akkordlønn. Under første verdenskrig var det mangel både på materialer og arbeidsfolk, og en periode hadde han bare en medarbeider på verkstedet i tillegg til seg selv. Langlo eksperimenterte under første verdenskrig og kom frem til en ny stol- og sofatype der han i stor grad brukte norsk bjørk som materiale i stedet for kurvfletting han opprinnelig begynte med. Møblene hadde stopping av treull eller stampelo, og ble trukket med tekstil eller imitert skinn. De nye møblene var ganske solide og han klarte å holde produksjonen gående under krigen. Etter krigen var det god etterspørsel etter møbler og han flyttet i 1920 ut av kjellerverkstedet til et nytt fabrikkbygg ved dampskipskaia i Stranda sentrum. Etter få år utvidet han fabrikken til det dobbelte. Han overtok også lokalene av en tønnefabrikk som gikk konkurs og hadde da 2000 m2 kontor- og fabrikklokaler. I 1930 hadde 120 ansatte i virksomheten, og i 1940 sysselsatte han 240 personer. Utover 1930-tallet ble «overstoppede» møbler med ramme av tre mer populært. Slike møbler krevde en mer systematisk produksjon kurvmøblene og Langlo innført mer arbeidsdeling med egne avdelinger for trearbeid, stopping, trekking, sying og pussing. Langlo investerte også stort i maskiner blant annet for mer nøyaktig sammenføyning av treverk. I 1936 hadde han opparbeidet en formue på over 400000 kroner og han betalte mer skatt enn alle gårdbrukere i Stranda tilsammen. Da han døde var Langlo den største møbelprodusenten i Skandinavia.

## Kilder

* «Grunnleggjaren av møbelindustrien» av Asbjørn Gjærde s. 157-160, i *100 år 100 navn – Personer som har preget hundreåret på Nordvestlandet*, Sunnmørsposten Forlag 2000. ISBN 82-91450-08-0
* «Opphavet til møbelindustrien på Sunnmøre» s. 62-67 i *Bygdeminne*, Årsskrift for 2003, Hefte nr. 20, Stranda Sogelag 2003. ISBN 82-91579-10-5,   ISSN 806-7694
* Norsk Møbelfaglig Senter, Sykkylven
*

## Referanser
Kim Andersen (politiker)

**Kim Andersen** (født 1957) er en dansk politiker for Venstre. Han var medlem av Folketinget fra 1998 til 2015.

Han var sekretær ved Venstres Folketingsgruppe 1981-84. Pressesjef i Dansk Landbrugs Grovvareselskab A.m.b.a.-DLG-Axelborg, 1984-87, og informasjonssjef i Aktieselskabet Korn- og Foderstof Kompagniet, Viby 1987-98.

Videre var han medlem av Skanderborg Byråd 1994-1998, samt 1. viseborgermester og ordfører for Venstre i samme periode. Medlem av Århus Amtsråd fra 1994, der han var medlem av Økonomiudvalget.

I sin politiske karrière har han vært medlem av VUs landsstyre og forretningsutvalg 1979, nestformann for VUs Landsorganisasjon 1980-82. Medlem av Venstres hovedstyre 1980-82 og 1990-94. Medlem av hovedstyret for Den danske Europabevægelse 1979-93, av forretningsutvalget fra 1985 og formann for dette 1988-92. Medlem av styret for kurseiendommen Gl. Skovridergaard og formann for Gl. Skovridergaards Højskoler 1980-84. Initiativtager til «Århus Amt stemmer JA» – Komiteen for et JA til Den europeiske union 1992.

Han var dessuten delegat ved FNs 55. generalforsamling i år 2000, formann for Venstres Landsorganisasjons Energipolitiske Utvalg fra 1998, og energipolitisk talsmann fra 2001. Formann for Folketingets kulturutvalg fra 2001.

## Referanser


## Kilder
*  

## Eksterne lenker
*
Stormbreaker (roman)

***Stormbreaker*** en den første Alex Rider-romanen. Den er skrevet av Anthony Horowitz og utgitt i 2000. Filmen *[[Stormbreaker]]* fra 2006 er basert på denne boka. Romanen har fått åtte oppfølgere: Point Blanc, Skeleton Key, Eagle Strike, Scorpia, Ark Angel, Snakehead, Crocodile Tears og Scorpia Rising. 

## Handling
Alex Rider er en fjorten år gammel gutt som bor hos onkelen sin, Ian Rider, som Alex tror arbeider i en bank. En dag får Alex dårlige nyheter, onkelen har dødd under mystiske omstendigheter. Alex oppdager at Ian Rider faktisk var spion, og arbeidet for MI6, og at han ble myrdet av den berømte leiemorderen Yassen Gregorovich. Han blir dermed rekruttert av sin onkels tidligere arbeidsgivere, Alan Blunt og Tulip Jones. Alex innser etterhvert at onkelen faktisk har oppdratt ham som spion, og han drar avsted på sitt første oppdrag, bevæpnet med en mengde dingser fra Smithers. Han oppdager også at onkelen hadde gjemt en spionkoffert i hagen til naboen.

Milliardæren Herod Sayle donerer en gratis mega-datamaskin med kodenavn *Stormbreaker* til alle skoler i Storbritannia. MI6 er nysgjerrige på hvorfor han opptrer så mistenkelig gavmild, og sender Alex, forkledt som en vinner av en konkurranse, for å undersøke.
Elizabeth Mitchell

**Elizabeth Mitchell** (født **Elizabeth Joanna Robertson** 27. mars 1970 i Los Angeles i California) er en amerikansk skuespiller. 

Mitchell er best kjent for rollen som dr. Juliet Burke i TV-serien *[[Lost]]*. Hun spilte en av hovedrollene i TV-serien *[[V (TV-serie, 2009)|V]]*, som ble sendt fra 2009 til 2011, og var en nyinnspilling av *[[V – The Original Mini Series]]* fra 1983. I slutten av 2014 spilte Mitchell Snødronningen Ingrid i TV-serien *[[Once Upon a Time]]*. I 2016 fikk hun en rolle i skrekkfilmen The Purge: Election Year.

## Filmografi
### Film

### TV

### Teater

## Referanser


## Eksterne lenker
*
Jorge Garcia (skuespiller)

**Jorge García** (født 28. april 1973) er en latin-amerikansk skuespiller og komiker. Han kom først fram i rampelyset med rollen som Hector Lopez på *[[Becker]]*, men er nok mest kjent for sin nåværende rolle som Hugo Reyes på den amerikanske dramaserien *[[Lost]]*.  
Jorge García er også utøvende stand up-komiker.

Jorge García ble født i Omaha i Nebraska. Hans far var fra Chile og hans mor fra Cuba. Han vokste opp i Sør-California og gikk på San Clemente High School.

García var den første skuespilleren som fikk en rolle på *Lost*. Produsentene av serien så García på *[[Curb Your Enthusiasm]]* kvelden før rolleutfyllingen begynte og lagde rollen Hugo Reyes spesielt for ham. García gikk glipp av bryllupet til søsteren fordi han var opptatt med innspilling av scener til *Lost* på Hawaii.

## Referanser


## Eksterne lenker
* 
*
Draketreslekta

* *[[Dracaena americana]]*
* *[[Dracaena arborea]]*
* *[[Dracaena braunii]]*
* *[[Dracaena cinnabari]]*
* *[[Draketre|Dracaena draco]]*
* *[[Dracaena fragrans]]*
* *[[Dracaena ombet]]*
* *[[Dracaena surculosa]]*
* *[[Dracaena tamaranae]]* 

**Draketreslekta** (*Dracaena*) er en planteslekt. I APG IV-systemet tilhører den underfamilien Nolinoideae i aspargesfamilien, men den har tidligere vært regnet til agavefamilien eller en egen draketrefamilie. I eldre systematikk tilhørte slekta den store liljefamilien.

Slekta omfatter ca. 110 arter, men hvis den nært beslektede *[[Bajonettplante|Sansevieria]]* inkluderes blir artsantallet omtrent 170. De er trær, busker eller halvbusker med enkel eller forgrenet stamme. Bladene er som regel avlange, og blomsterstanden er endestilt. Frukten er et bær med ett–tre frø.

De fleste artene vokser i tropiske strøk i Afrika og Asia. To arter finnes på Kanariøyene og Marokko, én i Mellom-Amerika og én på Cuba. Slekta kan deles i to grupper; en omfatter store trær som vokser i halvtørt klima, mens den andre omfatter busker som vokser som undervegetasjon i tropisk regnskog. 

*[[Draketre|Dracaena draco]]* og *[[Dracaena cinnabari]]* ble brukt til å produsere *[[drageblod]]*, en blodrød gummiharpiks som ble brukt til lakk og ferniss. Mange arter dyrkes som potteplanter.

## Kilder
* 
* 
* 
* 

## Eksterne lenker

*
Dracaena

***Dracaena*** kan sikte til:

* ''Dracaena'' (tejuer), en gruppe skjellkrypdyr
* ''Dracaena'' (plante), en gruppe blomsterplanter
Archon

* *[[Archon apollinus|A. apollinus]]*
* *[[Archon apollinaris|A. apollinaris]]* 
* *[[Archon bostanchii|A. bostanchii]]*

***Archon*** er en slekt av sommerfugler i gruppen svalestjerter.

## Utseende
Sommerfugler i slekten *Archon* mangler stjerten på bakvingen, slik som hos de fleste andre svalestjerter.

De er middelsstore (men små til svalestjerter å være), lystfargede sommerfugler med avrundede vinger. Antennene er ganske korte, rundt en tredjedel av forvingens lengde. Kroppen og bakvingens innerkant er sterkt hårete. Forvingen har kremhvit grunnfarge, med to store, svarte flekker langs forkanten, ellers med mange diffuse, grå tverrflekker, noen ganger også med noen små, røde flekker. Bakvingen er gulaktig med grå ytterkant, langs kanten med runder eller halvmåneformede, røde flekker.

Eggene er skarpt grønne, larvene svarte med røde flekker.

## Levevis
I likhet med mange andre svalestjerter har disse artene larver som lever på planter i holurtfamilien (Aristolochiaceae). De lever sammen i små grupper når de er små, siden omgir de seg med et "telt" av silke.
Dette er uvanlig for svalestjerter, som har larver som vanligvis er godt beskyttet av giftstoffer og sterke varselfarger.

## Utbredelse
Slekten er hovedsakelig utbredt i Lilleasia og Midtøsten, øst til Iran, men forekommer også i det sørøstligste Europa.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae Papilioninae
***** slekt ***Archon*** Hübner, 1822
****** *[[Archon apollinus]]* (Herbst, 1798) – eneste art i Europa
****** *[[Archon apollinaris]]* (Staudinger, 1892) 
****** *[[Archon bostanchii]]* (de Freina & Naderi, 2004)

## Kilder
* www.funet.fi – Lepidoptera database
* Papilionidae – revised GloBIS/GART species checklist 
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Papilionidae Moths and Butterflies of Europe and North Africa - flott bildesamling.
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Zerynthia

* *[[Zerynthia caucasica|Z. caucasica]]*  
* *[[Zerynthia cerisy|Z. cerisy]]* 
* *[[Zerynthia cretica|Z. cretica]]* 
* *[[Zerynthia cassandra|Z. cassandra]]*
* *[[Zerynthia deyrollei|Z. deyrollei]]* 
* *[[Zerynthia louristana|Z. louristana]]*  
* *[[Zerynthia polyxena|Z. polyxena]]* 
* *[[Zerynthia rumina|Z. rumina]]*

***Zerynthia*** er en slekt av sommerfugler i gruppen svalestjerter.

## Utseende
*Zerynthia-*artene er middelsstore sommerfugler, små til svalestjerter å være, med avrundede vinger uten stjertformede vedheng på bakvingene. Antennene er forholdsvis korte med svakt antydet kølle, litt krumme i spissen. Kroppen er mørk og slank, forholdsvis lite hårete, bakkroppen med røde flekker på sidene. Vingenes grunnfarge er gul eller gulhvit med svarte og røde tegninger, sommerfuglene gir et veldig brokete inntrykk. Forvingen har fem svarte eller røde tverrflekker langs forkanten. Begge vingepar har et svart siksakbånd langs ytterkanten, mindre tydelig om det er mye svart i vingen. Undersiden av bakvingen har ofte hvit grunnfarge.

## Levevis
Som mange andre svalestjerter har også denne slekten larver som lever på planter i slekten *[[Aristolochia]]* i holurtfamilien. Sommerfuglene finnes helst på varme, tørre steder med buskvegetasjon.Eggene legges enkeltvis eller i små klynger på næringsplanten, larvene lever enslig og sitter gjerne og soler seg på bladene.

## Systematisk inndeling
Tidligere bestod slekten av to arter, men ble senere tillagt fem arter fra slekten *Allancastria*, slik at det i 2007 var 7 arter på verdensbasis. Etter det er det ytterligere skjedd endringer og arten *[[Zerynthia cassandra]]* er lagt til.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae
***** slekt **Zerynthia**
****** underslekt *Allancastria*
******* *[[Zerynthia caucasica|Zerynthia (Allancastria) caucasica]]* (Lederer, 1864) 
******* *[[Zerynthia cerisy|Zerynthia (Allancastria) cerisy]]* (Godart, [1824])
******* *[[Zerynthia cretica|Zerynthia (Allancastria) cretica]]* (Rebel, 1904) 
******* *[[Zerynthia deyrollei|Zerynthia (Allancastria) deyrollei]]* (Oberthür, 1869)
******* *[[Zerynthia louristana|Zerynthia (Allancastria) louristana]]* (Le Cerf, 1908) 
****** underslekt *Zerynthia*
******* *[[Zerynthia polyxena|Zerynthia (Zerynthia) polyxena]]* ([Denis & Schiffermüller], 1775)
******* *[[Zerynthia rumina|Zerynthia (Zerynthia) rumina]]* (Linnaeus, 1758)
******* *[[Zerynthia cassandra]]* Geyer, 1828

## Referanser


## Litteratur
* Leonardo Dapporto. 2009. *Speciation in Mediterranean refugia and post-glacial expansion of Zerynthia polyxena (Lepidoptera, Papilionidae)* Blackwell Verlag GmbH, Volume 48, Issue 3, pages 229–237. 
* www.funet.fi – Lepidoptera database
* Papilionidae – revised GloBIS/GART species checklist 
* Fauna Europaea Web Service (2004) Fauna Europaea version 1.1, www.faunaeur.org .

## Eksterne lenker
* 
* Papilionidae Moths and Butterflies of Europe and North Africa - flott bildesamling.
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om  norske sommerfugler.
Bhutanitis

* *[[Bhutanitis lidderdalii|B. lidderdalii]]*
* *[[Bhutanitis ludlowi|B. ludlowi]]*
* *[[Bhutanitis mansfieldi|B. mansfieldi]]*
* *[[Bhutanitis thaidina|B. thaidina]]*
* *[[Bhutanitis nigrilima|B. nigrilima]]* 
* *[[Bhutanitis yulongensis|B. yulongensis]]* 

***Bhutanitis*** er en slekt av sommerfugler i gruppen svalestjerter.

## Utseende

Slekten *Bhutanitis* er middelsstore, slanke svalestjerter som har påfallende lange, klubbeformede stjerter på bakvingene. Grunnfargen er mørk med fine, lyse tverrlinjer. Bakvingen har et par blålige øyeflekker, gjerne på rødlig bakgrunn.

## Levevis
I likhet med mange andre svalestjerter lever larvene på planter i slekten *[[Aristolochia]]* (holurtfamilien, Aristolochiaceae).

## Utbredelse
Denne slekten har en forholdsvis begrenset utbredelse med senter i Yunnan i Kina, Bhutan og det nordøstlige India. De er regnet som sjeldne sommerfugler og har vært meget ettertraktet mellom samlere.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae
***** slekt ***Bhutanitis***
****** *[[Bhutanitis lidderdalii]]* Atkinson, 1873
****** *[[Bhutanitis ludlowi]]* Gabriel, 1942
****** *[[Bhutanitis mansfieldi]]* (Riley, 1939)
******* underart *Bhutanitis pulchristriata* Saigusa & Lee, 1982
****** *[[Bhutanitis thaidina]]* (Blanchard, 1871)
****** *[[Bhutanitis nigrilima]]* Chou, 1992
****** *[[Bhutanitis yulongensis]]* Chou, 1992

## Kilder
* ''Bhutanitis'' – www.funet.fi
* Papilionidae – revised GloBIS/GART species checklist 

## Eksterne lenker
* 
* www.funet.fi – Lepidoptera database
* Papilionidae Moths and Butterflies of Europe and North Africa - flott bildesamling.
Draketre

**Draketre** eller **drageblodstre** (*Dracaena draco*) er et treslag i aspargesfamilien som vokser vilt i Makaronesia og sørlige Marokko.

Det blir opptil 20 m høyt. Stammen er sølvgrå, og greinene har luftrøtter. Forgreining skjer alltid ved at stammen deler seg i to like deler, som igjen kan dele seg i to like deler og så videre. Forgreining skjer først etter at plantene har blomstret, og eldre trær har ei vid, vifteformet krone. Bladene er tett samlet i enden av greinene. De er linjeformede, grågrønne, flate i tverrsnitt og opptil 60 cm lange.

Store, forgreinete blomsterstander stikker ut av bladansamlingene om sommeren. Blomstene er tvekjønnede og kremhvite. Frukten er et kjøttfullt, rundt bær som er opptil 1,5 cm i diameter og oransje når det er modent. Det inneholder ett eller to frø.

Draketreet er utbredt på Kanariøyene, Kapp Verde og Madeira. I 1996 ble det oppdaget at draketre også vokser i den marokkanske fjellkjeden Antiatlas. De marokkanske trærne regnes som en egen underart, subsp. *ajgal*. I 2012 ble draketrærne på Kapp Verde beskrevet som en egen underart, subsp. *caboverdeana*. På Kanariøyene finnes draketre på Hierro, La Palma, Gomera, Tenerife og Gran Canaria, men den forekommer kanskje naturlig bare på de sentrale øyene. Det er innført til Azorene. På Gran Canaria finnes også en annen art, *[[Dracaena tamaranae]]*, som ble vitenskapelig beskrevet i 1998.

Arten hører til i den varmekrevende vegetasjonen i lavlandet, men kan av og til finnes i laurbærskog eller kanarifuruskog. Den vokser som regel 100–700 moh. Viltvoksende draketrær er nå svært sjeldne og finnes stort sett på fjellhyller og andre utilgjengelige steder.

Draketrær blir plantet som prydtrær der klimaet passer. Arten er forvillet på Azorene. Den er også vanlig plantet i middelhavsområdet, men produserer sjelden moden frukt der. I land med kjøligere klima kan den dyrkes som stueplante, eller i potter som tas inn om vinteren.

Draketre er offisielt natursymbol for Tenerife sammen med tenerifeblåfink.

Hvis stammen skades, pipler det fram en blodrød harpiks, «drageblod», som innen naturmedisinen og alkymien ble priset for sine antatte medisinske virkninger og magiske krefter. Denne harpiksen ble også brukt til å farge marmor og til en viss type ferniss som ble brukt til fioliner.

## Galleri

Dracaena draco 3zz.jpg|Ungt eksemplar
D.draco-3.jpg|Blomsterstand
D.draco-1.jpg|Blomster
D.draco-6.jpg|Umoden frukt på treet
Dracaena draco 1.jpg|Moden frukt


## Referanser


## Eksterne lenker
*
Liste over sentrale politikere i Skedsmo 2007–2011

**Liste over sentrale politikere i Skedsmo 2007–2011** er en liste som gir en samlet oversikt over politiske ledere i Skedsmo kommune, som har over 46&nbsp;000 innbyggere.

*Boye Bjerkholt‎ (Venstre) Varaordfører fra 2009/gruppeleder
*Kjartan Berland‎ (Høyre) Gruppeleder/formannskapsmedlem
*Helge Eide (KrF)‎ Varaordfører 2007–2009
*Kjell Arne Hagen‎ (Ap) Gruppeleder/formannskapsmedlem
*Karoline Therese Koller‎ (Sp) Gruppeleder/formannskapsmedlem
*Tone Irén Liljeroth (Frp) Gruppeleder/formannskapsmedlem
*Øyvind Lensnes (Frp) Leder for Skedsmo Fremskrittsparti/formannskapsmrdlem
*Kåre Henry Mæland‎ (SV) Gruppeleder/formannskapsmedlem
*Anita Orlund (Ap) Ordfører
*Lise Hagen Rebbestad (Høyre) Partiets ordførerkandidat 2003 og 2007/formannskapsmedlem
*Martin Bjerke-Os Vattøy‎ (KrF) Tidligere leder for SKedsmo KrF
Dirty Harry og dødsspillet

***Dirty Harry og dødsspillet*** (originaltittel: ***The Dead Pool***) er en amerikansk krim- og actionfilm fra 1988 med Clint Eastwood i hovedrollen. Regi er ved Buddy Van Horn. Dette er den femte og siste filmen om Dirty Harry. 

## Handling
Denne gangen etterforsker Callahan drapet på en kjendis og oppdager at vedkommendes navn befinner på en makaber dødsliste over kjente personer. Han finner også ut at han selv står på lista.

Harry Callahan blir denne gangen satt på en tilsynelatende enkel sak rundt drapet på rockemusikeren Johnny Squares. Squares var avhengig av heroin og skyldte mye penger, noe som tilsynelatende gjør saken enkel å oppklare. Inntil det viser seg at Peter Swan, som regisserer en film som Squares medvirket i, innehar en såkalt «dødsliste», et spill bestående av en makaber liste over kjendiser som man tipper vil dø i nærmeste fremtid. Johnny Squares var på listen. Og Harry finner også seg selv på listen. Og snart blir kjendiser på listen drept i tur og orden, av en morder som ser ut til å være inspirert av Swan og hans skrekkfilmer.

## Om filmen
*Dirty Harry og dødsspillet* er den siste filmen om Dirty Harry. Den er den minst populære og den minst likte i denne filmserien. Den innbrakte 38 millioner dollar på kino i USA, mot et produksjonsbudsjett på ca 31 millioner.

Den har fått 54 % på Rotten Tomatoes. Både anmelderne i *[[VG]]*, *[[Dagbladet]]* og *[[Dagsavisen]]* gav den terningkast to.

I filmen er det blant annet en biljakt som involverte en radiostyrt lekebil.

## I rollene
(utvalgt)
*Clint Eastwood –  Insp. 'Dirty' Harry Callahan 
*Patricia Clarkson –  Samantha Walker 
*Liam Neeson –  Peter Swan 
*Evan C. Kim –  Insp. Al Quan 
*David Hunt –  Harlan Rook/Ed Butler 
*Michael Currie –  Capt. Donnelly 
*Michael Goodwin –  Lt. Ackerman 
*Jim Carrey – Johnny Squares

## Se også
**[[Dirty Harry]]* (1971)
**[[Magnum '44]]* (1973)
**[[Dirty Harry tar hevn]]* (1976)
**[[Sudden Impact]]* (1983)

## Referanser


## Eksterne lenker
*
Hypermnestra helios

***Hypermnestra helios*** er en sommerfugl i gruppen svalestjerter. Den er den eneste arten i slekten *Hypermnestra* og er utbredt i det sydvestlige Asia, fra Midtøsten til den indiske grense.

## Utseende
En hvit sommerfugl med avrundede vinger. Vingespissene er svarte og det er noen små, røde flekker i forvingen.
Undersiden av bakvingen har tre uregelmessige, mørke tverrbånd.

## Levevis
Larven lever på planteslektene *[[Zygophyllum]]* og *[[Halimiphyllum]]* i leddbladfamilien, Zygophyllaceae.

## Utbredelse
Det er en sentralasiatisk art som er utbredt fra Iran i vest til Turkestan i øst.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Parnassiinae
***** slekt *[[Hypermnestra (slekt)|Hypermnestra]]* Ménétries, 1848 – 1 art i verden
****** ***Hypermnestra helios*** (Nickerl, 1846)

## Kilder
* ''Hypermnestra helios'' – www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
*
Limón y Sal (sang)

**«Limón y Sal»** (norsk: Sitron og salt) er den andre singlen fra albumet Limón y Sal av Julieta Venegas. Den ble lansert mot slutten av 2006. Sangen er skrevet av Julieta Venegas og er produsert av Cachorro López og er albumets tittellåt. I korte trekk handler den om å akseptere å være elsket, på godt og på vondt.

## Listeplasseringer
Kronhuset

**Kronhuset** (opprinnelig *Giötheborgz Tyghuhs*) er en rød tegelbygning i Vestre Nordstaden i Göteborg i Sverige. Huset ble oppført i åren 1643-1655 med nederlandsk preg, og er Göteborgs eldste profane bygning som ikke er bolig. Kronhuset ble opprinnelig brukt som «tyghus» (tyg betyr her krigsmateriel), det vil si som lager for garnisonens materiel som kanoner og uniformer.

## Galleri

Fil:Kronhuset och kronhusbodarna i Göteborg, den 14 aug 2006, bild 12.JPG|Kronhuset
Fil:Kronhuset och kronhusbodarna i Göteborg, den 14 aug 2006, bild 6.JPG|Østre delen av Kronhusbodarna
Fil:Kronhuset och kronhusbodarna i Göteborg, den 14 aug 2006, bild 9.JPG|Del av Kronhusparken


## Referanser


## Eksterne lenker
* Nettsted om Kronhuset (svensk)
Jan Toorop

**Jean Theodoor «Jan» Toorop** (1858–1928) var en nederlandsk maler som befant seg i overgangen mellom symbolisme og art nouveau.  

## Liv og virke
Familien flyttet fra Java til Nederland i 1872, og han studerte i Delft og Amsterdam, hvor han kom inn på det statlige akademiet i 1880. Han flyttet til Brussel i 1882 og bodde der til 1886. Han var da med i gruppen *Les Vingts* (de tyve) som hadde James Ensor som hovedperson. Toorop eksperimenterte da med flere stilarter, som realisme, impresjonisme og postimpresjonisme.

Han ble gift med engelske Annie Hall i 1886, og flyttet stadig mellom Haag, England og Belgia – og fra 1890 også Katwijk aan Zee.

I løpet av denne perioden utviklet han sin egen unike symbolistiske stil med linjeføring og motiver som han hadde med seg fra Java.

Etterhvert gled stilen over mot mer art nouveau med lik linjeføring, men mer dekorativt enn med symbolikk. Etter å ha konvertert til katolisismen i 1905, ble Toorop mer opptatt med å lage religiøse arbeider. Han laget også plakater og glassmalerier samt illustrerte bøker.

## Referanser


## Eksterne lenker
* 
* Jan Toorop Research Center
* Jan Toorop at ArtMagick
Mannspanelet

**Mannspanelet** var et utvalg nedsatt av Barne- og likestillingsdepartementet den 6. august 2007 for å se på og diskutere menns levekår i Norge. Ved lanseringen uttalte daværende barne- og likestillingsminister Karita Bekkemellem at:

Arve Juritzen og Jan Kjærstad trakk seg uten å ha deltatt i panelets arbeid. Som ny barne- og likestillingsminister, oppnevnte Manuela Ramin-Osmundsen 2. november 2007 to nye medlemmer til panelet: Tor Stafsnes og Roar Pedersen.

Utvalget la frem sitt sluttdokument 3. mars 2008. Firedeling av svangerskapspermisjon, regelmessig kontroll av menns helse og landsdekkende kampanje for å endre mannsidealer var blant de 50 forslagene mannspanelet overleverte barne- og likestillingsminister Anniken Huitfeldt.

## Medlemmer
*Arild Stokkan-Grande, stortingsrepresentant (A), leder
*Heikki Holmås, stortingsrepresentant (SV), nestleder
*Akhtar Chaudhry, stortingsrepresentant (SV)
*Audun Lysbakken, stortingsrepresentant (SV)
*Erling Sande, stortingsrepresentant(SP)
*André Oktay Dahl, stortingsrepresentant (H)
*Martin Henriksen, leder Arbeidernes ungdomsfylking
*Torbjørn Røe Isaksen, leder Unge Høyre
*Øyvind Rongevær, Landsorganisasjonen i Norge
*Knut Haavik, redaktør Se og Hør, medlem Norsk kulturråd
*Jørgen Lorentzen, mannsforsker, UiO
*Per Østvold, leder Transportarbeiderforbundet
*David Hansen, tidligere politisk rådgiver, KrF, nå Strømmestiftelsen
*Roger Sollied Johansen, leder i F2F
*Marco Elsafadi,  leder, New Page
*Levi Henriksen, forfatter
*Magne Raundalen, psykolog
*Robert Hermansen, direktør, Store Norske Kullkompani
*Jan S. Asker, administrerende direktør, Finansnæringens Arbeidsgiverforening
*Fahrid Bouras, leder, Ungdom mot Vold
*Runar Døving, forsker, SIFO
*Knut Faldbakken, forfatter
*Gunnar Holmen, leder for prosjektet «Adam, hvor går du», Egersund, Sandnes
*Anders Hegna Hærland, rådgiver, Statoil
*Aslak Mikal Mienna, leder Mannsforeningen Dievddut
*Marius Råkil, direktør, Alternativ til Vold
*Ulf Rikter-Svendsen, seniorrådgiver, REFORM
*Marvin Wiseth, direktør Sparebank1 Midt-Norge
*Sandro Parmeggiani, generalsekretær Plan Norway
*Håkon Haugli, leder for Arbeiderpartiets homonettverk
*Tor Stafsnes, assisterende fylkesmann i Finnmark
*Roar Pedersen, stillasmontør Aker Kværner

## Eksterne lenker

* Karita Bekkemellem presenterer mannsutvalget
Kjell Stahl

**Kjell Stahl** (født 16. september 1937) er en norsk sivilingeniør fra Stavanger. Kjell Stahl er pensjonert konsernrådgiver i Telenor. Stahl har tjent som konsernrådgiver under konsernsjefene Tormod Hermansen og Jon Fredrik Baksaas. Han var statssekretær i Kommunal- og arbeidsdepartementet under statsråd Arne Rettedal 1983-86. Før dette arbeidet Stahl blant annet i Norges Industriforbund. 

Kjell Stahl var elev ved Kongsgård skole i Stavanger og er utdannet sivilingeniør fra Norges tekniske høgskole og doktor ingeniør i 1975. Han var styreformann i TV2 i kanalens innledende år.

I perioden 1988-90 var Stahl universitetsdirektør ved Universitetet i Oslo. Som universitetsdirektør var Stahl kontroversiell. Sammen med professor Inge Lønning forsøkte han å innføre virksomhetsplanlegging og målstyring i institusjonen, hva som vakte motstand i Det akademiske kollegium. Konflikten endte med at Stahl fratrådte stillingen sin frivillig.

Stahl har hatt en rekke styre- og tillitsverv, deriblant ved Høgskolen i Oslo (HiO) fra 1994 til 2000.

## Referanser


## Eksterne lenker
*
Hawa Mahal

**Hawa Mahal** (Hindi: हवा महल, oversatt: *Vindenes palass*) er et særpreget palass i Jaipur i India. Det ble tegnet av Lal Chand Ustad og bygget på oppdrag fra maharaja Sawai Pratap Singh. Det ble ferdigstilt i 1799 og er en del av haremet i bypalasset. 

Bygget er konstruert av rød sandsten med hvitkalket pynt. Fasaden, som vender ut mot gaten, er nærmest en skjerm i fem etasjers høyde. I de tre øverste etasjene er det bare ett roms dybde på innsiden. Fasaden er inndelt i karnapper som danner et intrikat mønster, og det er 953 små vinduer hvor kvinnene kunne se ut på bylivet nedenfor. Vinduene sørger for at luften holdes i sirkulasjon. Denne vinden har gitt palasset sitt navn. *Hawa* betyr vind. Vinden gjør at rommene bak holder seg kjølige også i de varme månedene.

## Galleri


Fil:Hawamahal20080213-7.jpg|Utsikt fra et av de små vinduene
Fil:Hawamahal20080213-8.jpg|
Fil:Hawamahal20080213-9.jpg|
Fil:Hawa Mahal in Jaipur.jpg|Fasaden har 953 små vinduer


## Referanser


## Eksterne lenker
*
Fredericia–Padborg-banen

**Fredericia–Padborg-banen** er en dansk jernbanestrekning mellom Fredericia og grensen ved Padborg. Den ble åpnet i 1866 etter at noen delstrekninger allerede var satt i drift.

Linjen er den sydlige del av den Østjyske Længdebane, som går mellom Padborg og Fredrikshavn. Strekningen blir betjent av lokal- og regiontrafikk, og av de internasjonale forbindelsene IC København–Hamburg og IC Fredericia–Flensburg.

## Linjekart

|}

## Eksterne lenker
* Banedanmarks prosjektsider
* Banedanmark Netredegørelsen 2014 Bilag 3.1A Baner i Danmark
One of These Nights

***One of These Nights*** er det fjerde studioalbumet til Eagles, utgitt i juni 1975. Dette er det siste Eagles-albumet der Bernie Leadon medvirker, da han forlot bandet i desember 1975.

Albumet var bandets første som nådde førsteplass på Billboardlisten, sommeren 1975. Samtidig skriver Rolling Stone i sin anmeldelse: 

Dette er Eagles' første album uten coverlåter selv om «Hollywood Waltz» opprinnelig var skrevet av Bernie Leadons bror Tom.

Singlene fra albumet, «One of These Nights», «Lyin' Eyes» og «Take It to the Limit», var alle topp 10 slagere på Billboard-lista, men i Europa var folk fremdeles skeptiske. *One of These Nights* gikk inn og ut av VG-lista før det nådde 9.-plass i slutten av november 1975

## Sporliste
;Side én
#«One of These Nights» (Don Henley, Glenn Frey) – 4:51
#«Too Many Hands» (Randy Meisner, Don Felder) – 4:43
#«Hollywood Waltz» (Bernie Leadon, Tom Leadon, Henley, Frey) – 4:04
#«Journey of the Sorcerer» (Bernie Leadon) – 6:40

;Side to
#«Lyin' Eyes» (Henley, Frey) – 6:22
#«Take It to the Limit» (Meisner, Henley, Frey) – 4:49
#«Visions» (Felder, Henley) – 4:00
#«After the Thrill Is Gone» (Henley, Frey) – 3:58
#«I Wish You Peace» (Patti Davis, Leadon) – 3:45

## Personell
;Eagles
*Glenn Frey – gitar, solo på 2, keyboard, harmonium, sang på 5 og 8
*Don Henley – trommer, perkusjon, tabla, sang på 1, 3, 8
*Bernie Leadon – gitar, banjo, mandolin, pedal steel, sang på 9
*Randy Meisner – bass, gitar, sang på 2 og 6
*Don Felder – gitar, solo på 1, 2, 8 og 9, slidegitar, orgel, sang på 7

;Andre medvirkende
*Albhy Galuten – synthesizer på «Hollywood Waltz»
*Jim Ed Norman – piano på «Lyin' Eyes» og «Take It to the Limit», orkestrering
;På instrumentalen «Journey of the Sorcerer»:
*David Bromberg – fele 
*The Royal Martian Orchestra – strykere
*Dirigent: Jim Ed Norman
*Arrangement: Jim Ed Norman og Eagles

## Referanser


## Eksterne lenker
*
Fran Mérida

**Francisco Mérida Pérez** (født 4. mars 1990) er en spansk fotballspiller som spiller for den kinesiske klubben Tianjin Jinmen Tiger FC.

Han har en fortid i både Barcelona og Arsenal FC. Han har også spilt på utlån i den spanske klubben Real Sociedad.

## Referanser


## Eksterne lenker
*
Gavin Hoyte

**Gavin Hoyte** (født 6. juni 1990 i London) er en engelsk fotballspiller som spiller for Maidstone United FC. Han kan spille både på venstre- og høyreback.

Hoyte har tidligere spilt for Arsenal FC, og på utlån til Watford FC, Brighton & Hove Albion FC, Lincoln City FC og AFC Wimbledon. Gavin Hoyte er bror til Justin Hoyte, som spilte for Arsenal.

## Referanser


## Eksterne lenker
*
Kongeveien

**Kongeveien** finnes flere steder:

* Kongeveien (Oslo)
* Kongeveien (Horten)
* Kongeveien (Ringerike) – Hønefoss
* Kongeveien (Råde)
* Kongeveien (Marker) – Ørje
* Kongeveien (Ås)
* Kongeveien (Vestby) – Hølen
* Kongeveien (Oppegård)
* Kongeveien (Skedsmo)
* Gamle Kongeveien (Tønsberg) – Sem
* Kongevegen over Filefjell
* Kongevegen (Lunner)
* Kongevegen (Kongsvinger)
* Kongevegen (Gran) – Jaren
* Gamle Kongevei (Trondheim)
* Gamle Kongevei (Drammen)
* Gamle Kongevei (Sarpsborg) – Greåker
* Gamle Kongevei (Larvik)
* Gamle Kongeveg (Eidskog) – Skotterud
* Gamle Kongeveg (Nes) – Oppaker
* Gamle Kongevegen (Verdal)
* Gamle Kongevegen (Steinkjer)
* Gamle Kongevegen (Levanger)
* Gamle Kongevei (Ås) – Ski
* Gamle Kongevei (Stor-Elvdal) – Koppang
* Gamle Kongevei (Rennebu)
* Gamle Kongevei (Sande)
* Gamle Kongevei (Stokke)
* Gamle Kongevei (Stjørdal)
* Gamle Kongevei (Oppdal)

Se også Kongsveien (pekerside) og artikkelen om begrepet **[[kongevei]]**.
Trogonoptera

* *[[Trogonoptera brookiana|T. brookiana]]*
* *[[Trogonoptera trojana|T. trojana]]*

***Trogonoptera*** er en slekt av sommerfugler i gruppen svalestjerter.

## Utseende
Disse svalestjertene er blant de største av alle dagsommerfugler, bare noen av *[[Ornithoptera]]*-artene blir større.
Forvingene er lange og smale. Grunnfargen er silkeaktig svart, forvingen har en rad av metallisk grønne, trekantede flekker som har grodd sammen til et sagblad-lignende bånd. Raja Brookes fuglevinge (*[[Trogonoptera brookiana]]*) kjennes lett på at den har en skarpt rød krage og rødt hode.

## Levevis
Slekten *Trogonoptera* hører til fuglevingene, en gruppe sommerfugler hvor framvingene er store og trekantet. Flukten ligner fugler og herav kommer navnet.

Larvene utvikler seg på planter i holurtfamilien (Aristolochiaceae). Disse er gjerne giftige, og larven utnytter plantens giftstoffer til å beskytte seg selv. Disse sommerfuglene lever i tropisk skog.

## Utbredelse
Slekten er utbredt i fastlandsdelen av Malaysia, på Sumatra og Borneo og på Filippinene.

## Systematisk inndeling
Slektskapsforholdene mellom fuglevingenes delgrupper og slekter er avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt **Trogonoptera** Rippon, 1890
****** Raja Brookes fuglevinge, *[[Trogonoptera brookiana]]* (Wallace, 1855)
****** *[[Trogonoptera trojana]]* (Honrath, 1886)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* Papilionidae Moths and Butterflies of Europe and North Africa - flott bildesamling.
Sohn Kee-chung

**Sohn Kee-chung** (1912–2002) var i 1936, sammen med lagkameraten Nam Sung-yong de første koreanske medaljevinnerne i OL. Sohn ble første gullvinner, mens Nam tok den første koreanske bronsemedaljen.

I 1935 satte Sohn Kee-chung verdensrekord på maraton i Tokyo med tiden 2.26.42, og deltok året etter i OL i Berlin. Korea var under japansk herredømme, og etter påtrykk fra Japan måtte Sohn Kee-chung delta med det japanske navnet *Son Kitei*. Han vant løpet på ny olympisk rekord, over to minutter foran briten Ernest Harper på sølvplass.

Sohn Kee-chung fornektet imidlertid ikke sin koreanske herkomst, og nektet å skrive under med sitt japanske navn i lekene i Berlin.

Etter OL-seieren arbeidet han som trener, blant annet for Hwang Young-cho, som vant OL-gull i maraton i sommer-OL 1992.

Da sommer-OL 1988 ble arrangert i Sohns hjemland, brakte han fakkelen med den olympiske ild inn på stadion. Han skrev sine erindringer i boken *Mitt fedreland og maraton* (나의 조국 나의 마라톤).

Sohn Kee-chung døde 15. november 2002 i en alder av 90 år, og ble bisatt på den nasjonale æresgravlunden Daejeon.

## OL-medaljer
* 1936  Berlin -  **Gull** i friidrett, maraton  Japan

## Se også
* Liste over personer som har tent den olympiske ild

## Referanser


## Eksterne lenker
* 
* The forgotten story of Sohn Kee-chung, Korea's Olympic hero The Guardian 27. august 2011
Loren Murchison

**Loren Murchison** (født 17. desember 1898 i Farmersville i Texas i USA, død 11. juni 1979 i Lakewood i New Jersey) var en amerikansk friidrettsutøver.

Under OL 1920 i Antwerpen kom Murchison på 6.-plass på 100 meter og 4.-plass på 200 meter. På 4&nbsp;x&nbsp;100&nbsp;m stafett vant han gull på ny verdensrekord sammen med lagkameratene Charlie Paddock, Jackson Scholz og Morris Kirksey. 

Han deltok også under OL 1924 i Paris. Som sist kom han på 6.-plass på 200 meter, og gikk igjen til topps med stafettlaget, denne gang sammen med Louis Clarke, Frank Hussey og Alfred LeConey, igjen på ny verdensrekordtid.

## Referanser


## Eksterne lenker
*
Baronia brevicornis

***Baronia brevicornis*** er en dagaktiv sommerfugl i gruppen av svalestjerter, og eneste art i delgruppen Baroniinae. Arten er regnet som den mest primitive nålevende representanten for familien svalestjerter, og har noen fellestrekk med grupper som bare er kjent fra fossiler.

*Baronia brevicornis* har ganske skjøre vinger. Innsiden av bakvingene, mot kroppen, er innoverbøyd fordi vingeribben 3A mangler. Hunnene har en uvanlig type duftkjertler i bakkroppen.

## Utseende
En nokså stor sommerfugl (vingespenn ca. 50 millimeter) med avrundede vinger og ganske korte antenner, disse er betydelig mindre enn halvparten så lange som forvingen. Den mangler utskudd på bakvingene slik mange andre svalestjerter har. Vingene er mørkt brunlige med hvite flekker, to store flekker ved roten av bakvingen er gulaktige.

## Levevis
Larven lever på akasie-artene *Acacia cochliacantha*.

## Utbredelse
Arten er utbredt i et lite område i Mexico.

## Systematisk inndeling

* sommerfugler (Lepidoptera) 
** gruppe / overfamilie **[[dagsommerfugler]]** (Papilionoidea)
*** familie svalestjerter (Papilionidae) 
**** **[[Baroniinae]]** Bryk, 1913
***** slekt *[[Baronia]]* Salvin, 1893
****** ***Baronia brevicornis*** Salvin, 1893

## Referanser


## Eksterne lenker
*